IT รูด 19% นักลงทุนผิดหวังกำไร Q2 หด 79%
IT ร่วงแรง 19% นักลงทุนผิดหวังกำไรไตรมาส 2/65 ลดลง 79% เหลือ 9 ล้าน จากช่วงเดียวกันปีก่อน 48 ล้าน เหตุค่าใช้จ่ายขาย-บริการพุ่ง ฉุด 6 เดือนแรกกำไรลด 42%  เหลือ 51 ล้านบาท จากช่วงเดียวกันปีก่อน 89 ล้านบาท
IT ร่วงแรง 19% นักลงทุนผิดหวังกำไร Q2/65 ลดลง 79% เหลือ 9 ล้าน จากช่วงเดียวกันปีก่อน 48 ล้าน เหตุค่าใช้จ่ายขาย-บริการพุ่ง
10 ส.ค. 2565

ผู้สื่อข่าวรายงานว่า วันนี้(10 ส.ค.65) ราคาหุ้นบริษัท ไอที ซิตี้ จำกัด (มหาชน) หรือ IT ณ เวลา 11:13 น. อยู่ที่ระดับ 6.85 บาท ลบ 1.70 บาท หรือ 19.88% ราคาสูงสุด 7.65 บาท ราคาต่ำสุด 6.75 บาท ด้วยมูลค่าซื้อขาย 58.74 ล้านบาท

สำหรับ IT รายงานผลการดำเนินงานไตรมาส 2/2565 สิ้นสุดวันที่ 30 มิถุนายน 2565 มีกำไรสุทธิ 9.80 ล้านบาท ลดลง 79% จากช่วงเดียวกันของปีก่อนอยู่ที่ 48.23 ล้านบาท

โดยผลการดำเนินงานลดลงเนื่องจากไตรมาส 2/2565 ค่าใช้จ่ายในการขายและบริหารรวมถึงค่าตอบแทนกรรมการและดอกเบี้ยจ่ายเท่ากับ 346.03 ล้านบาท ซึ่งเพิ่มขึ้น 45.10 ล้านบาท หรือเพิ่มขึ้น 14.99% เทียบกับงวดเดียวกันปีที่แล้ว
ขณะที่ยอดรายได้ไตรมาส 2/2565  เท่ากับ 2,162.75 ล้านบาท ซึ่งเพิ่มขึ้น 8.03 ล้านบาท หรือเพิ่มขึ้น 0.37% เทียบกับงวดเดียวกันปีที่แล้ว